陆钖明，字幼舆，号玉井，浙江嘉兴府平湖县人，明朝政治人物。
生平.少颖异，父陆基厚每抚而笑曰：「鹓儿凤雏，将破壳出，岂效而翁与鸡鹜争。」乃手授经史，引古人忠孝大节，以训迪之。天启五年（1625年）乙丑科成进士。时魏忠贤用事，廷试前门客讽令往谒，正色谢之。及对策，拟一甲第三，抑置二甲第三，未尝有愠色。授工部主事，始祖陆宣公祠在孤山，豪右改为书院，同兄陆鏊、姪陆澄原合疏上陈，得复归世守。出知南直隶常州府，丁艰归，起补徽州府。升江西提学副使，清节益着，鉴拔得人。念母年高，乞终养，卒于家。